Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 203/14/5506	Martin, 21.8.2015
EEČ : 2-40-187-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.03.2014 v čase okolo 14.10 hodiny v obvode železničnej stanice Vrútky - Nákladná stanica nachádzajúcom sa medzi železničným priecestím JIČ SP XXXXX v traťovom kilometri 315,519 pre trať Vrútky - Turany a železničným priecestím JIČ SP 0556 v traťovom kilometri 310,790 pre trať Vrútky- XXXXX a to na parkovisku firmy XXXXX po spozorovaní hliadky PMJ Žilina detašované stredisko Sučany, odhodil na zem plastovú krabičku zn. TUPPERWARE s modrým plastovým vrchnákom priemeru 11 cm s obsahom neznámej zelenej sušenej rastliny o celkovej váhe 46,1 gramu, ktorú následne po vyzvaní dobrovoľne vydal, pričom podľa znaleckého skúmania Kriminalisticko-expertízneho ústavu PZ v Slovenskej Ľupči, bolo zistené, že sa jedná o rastlinný materiál rodu Cannabis - konopa o hmotnosti 0,35 g s prítomnosťou účinnej látky THC v množstve väčšom ako 50 mg,  čo zodpovedá jednej obvykle jednorazovej dávke drogy a rastliny rodu Cannabis sú v zmysle zákona č. 139/1998 Z.z. o omamných a psychotropných látkach zaradené do prvej skupiny omamných látok v zozname omamných a psychotropných látok, a účinná látka tetrahydrokanabinol ( THC ) je zaradený do  prvej skupiny psychotropných látok v zozname omamných a psychotropných látok.

Uznesením prokurátora Okresnej prokuratúry XXXXX zo dňa 23.6.2014, spisová značka 1 Pv 203/14/5506, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Martine pod sp. zn. 1 Pv 203/14/5506 zo dňa 23.06.2014, právoplatným 01.07.2014, bolo trestné stíhanie obv. XXXXX, nar. XXXXX v Martine,  stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák., podmienečne zastavené a bola mu určená skúšobná doba v trvaní 12 mesiacov, ktorá uplynula dňa 01.07.2015.
Z vyžiadaných podkladov z Okresného úradu XXXXX, odboru všeobecnej vnútornej správy, zo správy Okresného riaditeľstva PZ v XXXXX ako aj z odpisu z registra trestov bolo zistené, že obv. XXXXX  viedol v priebehu skúšobnej doby riadny život a nedopustil sa žiadneho protiprávneho konania, ktoré by odôvodňovalo vysloviť, že sa v skúšobnej dobe podmienečného zastavenia trestného stíhania neosvedčil.
Vzhľadom na uvedené splnil obvinený  všetky zákonné podmienky uvedené v ust. § 217 ods. 1 Tr. por. a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania podľa § 9 ods. 1 písm. e/ Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Tavelová
prokurátorka